Lentolaivue 48

Lentolaivue 48 oli Suomen ilmavoimien kaukotoimintalentolaivue, joka perustettiin jatkosodan alkupuolella vuonna 1941.Keskinen; Stenman 2002 s. 38 Lentorykmentti 4:ään kuulunut laivue perustettiin alun perin rykmentin kouluttavaksi osaksi. Laivue antoi Luonetjärven tukikohtaan tukeutuen jatkokoulutusta kaksimoottorisiin lentokoneisiin koulutettaville ohjaajille aina vuoden 1942 lopulle, jolloin se vastaanotti Saksasta hankittuja venäläisiä sotasaaliskoneita. Laivue aloitti sotalennot vuoden 1943 alussa Petljakov- ja DB-koneilla.Keskinen; Stenman 2002 s. 58 Vuoden 1943 lopulla laivue sai kalustokseen uudet Bristol Blenheim -koneet. Laivue osallistui jatkosodan lisäksi myös Lapin sodan ilmasotatoimiin. Laivue lakkautettiin ilmavoimien rauhanajan vahvuuteen saattamisen yhteydessä vuonna 1944.Keskinen; Stenman 1999 s. 6

pienoiskuva|oikea|Laivueen pääkalustona palvellut konetyyppi, Bristol Blenheim.

 Lähteet 



 Viitteet 

 Kirjallisuutta 


 Stenman, Kari: Punaiset pirut - Lentolaivue 48 sodassa. Koala-kustannus, 2021. .

Luokka:Lentorykmentti 4
Luokka:Suomen ilmavoimien historialliset lentolaivueet
Luokka:Suomen ilmavoimien joukko-osastot ja yksiköt toisessa maailmansodassa